stanford-oval/wikipedia huggingface dataset:
แบ็กทูแบล็ก

แบ็กทูแบล็ก (อังกฤษ: Back to Black) เป็นผลงานสตูดิโออัลบั้มชุดที่ 2 ของนักร้องอังกฤษในแนวอาร์แอนด์บี/โซล และนักแต่งเพลง เอมี ไวน์เฮาส์ ออกวางขายในเดือนตุลาคม 2006 กับสังกัดไอส์แลนด์เรเคิดส์ อัลบั้มนี้ตัดซิงเกิ้ลออกมาหลายซิงเกิ้ลอย่าง "Rehab", "You Know I'm No Good", "Back to Black", "Tears Dry on Their Own" และ "Love Is a Losing Game" โดยรวมแล้วอัลบั้ม แบ็กทูแบล็ก ได้รับเสียงวิจารณ์ที่ดี ได้รับคำสรรเสริญกับบรรยากาศเพลงคลาสสิกแจ๊ซ/โซล "ผลงานในสไตล์ย้อนยุค" การเขียนเพลงที่ประสบความสำเร็จ และสไตล์การร้องของไวน์เฮาส์ที่โตและเข้าถึงอารมณ์ และยังติดอันดับสูง ๆ ในท็อป 10 ของชาร์ตปลายปีหลายสถาบัน อย่าง ดิออสตินโครนิเคิล (อันดับ 4) นิตยสารบิลบอร์ด (อันดับ 3) นิตยสารเบลนเดอร์ (อันดับ 8) นิตยสารสแลนต์ (อันดับ 4) นิตยสารเอนเตอร์เทนเมนต์วีกลี (อันดับ 2) เดอะนิวยอร์กไทมส์ (อันดับ 3) และนิตยสารไทม์ (อันดับ 1)
ในงานมอบรางวัลประจำปีครั้งที่ 50 ของรางวัลแกรมมี อัลบั้ม แบ็กทูแบล็ก ได้รับ 5 รางวัล (เทียบเท่ากับ ลอรีน ฮิลล์ อลิเชีย คีย์ส นอราห์ โจนส์ บียอนเซ่ และอลิสัน เคราส์) ที่เป็นศิลปินหญิงที่ได้รับรางวัลมากที่สุดในงานมอบรางวัลครั้งเดียว อัลบั้มได้รับสาขา เพลงป็อปยอดเยี่ยม ขณะที่เพลง "Rehab"  ได้รับรางวัลเพลงป็อปหญิงยอดเยี่ยม เพลงแห่งปี และบันทึกเสียงแห่งปี ไวน์เฮาส์เองยังได้รับรางวัลศิลปินหน้าใหม่ยอดเยี่ยม จนถึงบัดนี้อัลบั้มขายได้ 15,197,000 ชุดทั่วโลก กับยอดขาย 5.5 ล้านชุดในปี 2007 ถือเป็นอัลบั้มขายดีที่สุดแห่งปี
แบเรียมซัลเฟต

| --- | --- |
 Chemical structure of Barium Sulfate
 แบเรียมซัลเฟต
เลขทะเบียน CAS   [7727-43-7]: ATC Code   V08BA01
สูตรโมเลกุล: BaSO4
มวลโมเลกุล: 233.43
ความถ่วงจำเพาะ: 4.5
ชีวปริมาณออกฤทธิ์: negligible orally
จุดหลอมเหลว: 1580?C
ความหนาแน่น และ เฟส: 4.5 g/cm3
การละลาย ใน น้ำ: 0.00115 g/L (18?C)
RTECS number: CR0600000

แบเรียมซัลเฟต
การถ่ายภาพทางการแพทย์โดยแสงเอกซ์
แบไรต์ในรูปผลึก
แบเรียมซัลเฟต (อังกฤษ: Barium sulfate หรือ barium sulphate) เป็นสารประกอบไอออนิกใช้ในทางการแพทย์ เป็นสารทึบแสงหรือเรดิโอคอนทราสต์ (radiocontrast) สำหรับแสงเอกซ์ (X-ray) เพื่อการถ่ายภาพทางการแพทย์ 
สำหรับการวินิจฉัยโรคต่างๆ โดยเฉพาะโรคในช่องท้องและทางเดินอาหาร (Gastrointestinal tract) ซึ่งจะรู้จักกันในชื่อที่คุ้นเคยว่าอาหารแบเรียม (Barium meal)  และนำเข้าสู่ร่างกายผู้ป่วยโดยการรับประทานหรือสวนทางทวารหนัก (enema) แบเรียมซัลเฟตจะอยู่ในรูปซัสเพนชัน (suspension) ของผงละเอียดที่กระจายตัวในสารละลายน้ำ  ถึงแม้ว่าแบเรียมจะเป็นโลหะหนักที่สารประกอบของมันเมื่อละลายน้ำถูกดูดซึมเข้าสู่ร่างกายแล้วจะเป็นพิษสูง  แต่เนื่องจากแบเรียมซัลเฟตละลายน้ำได้น้อยมากคนไข้จึงไม่ได้รับอันตรายจากพิษของมัน
ประโยชน์

นอกจากประโยชน์ทางการแพทย์แล้วแบเรียมซัลเฟตยังมีประโยชน์ทางอื่นอีกดังนี้
ส่วนผสมของแบเรียมซัลเฟตใช้เป็นพื้นสีขาวสำหรับการผลิตสี โดยถ้าผสมกับซิงค์ออกไซด์ (ZnO) จะถูกเรียกว่าลิโทโพน (lithopone) และผสมกับโซเดียมซัลเฟต (Na2SO4) เรียกว่าบลังฟิกซ์ (blanc fixe)
ใช้เป็นตัวฟิลเลอร์ (filler) ในการทำพลาสติก
เป็นส่วนผสมที่ช่วยเพิ่มความหนาแน่นให้ของเหลวที่ใช้ขุดเจาะน้ำมันในบ่อน้ำมัน (oil well)
เป็นตัวออกซิไดเซอร์สำหรับสูตรทำดอกไม้ไฟโดยตัวของมันเองจะให้แสงสีเขียว
แบเรียมซัลเฟตที่พบในธรรมชาติจะอยู่ในรูปของแร่แบเรียมชื่อแบไรต์ (barite)
| ด ค กสารประกอบแบเรียม (Ba) |
| --- | --- |
 Ba(BO2)2  BaBr2  Ba(CH3CO2)2   Ba(C5H7O2)2  Ba(ClO)2  BaCO3  BaC2O4  Ba(ClO3)2  Ba(ClO4)2  BaCl2  BaCrO4 
 BaF2  BaFeO4  BaFe2O4  BaI2  BaN6  Ba(NO3)2  BaO  BaO2  Ba(OH)2  BaS  BaSO3  BaSO4  BaTiO3  Ba2TiO4
แบ็กดอร์มบอยส์

| แบ็กดอร์มบอยส์ |
| --- | --- |
จากเพลง I Want It That Way
ข้อมูลพื้นฐาน
ที่เกิด: กว่างโจว ประเทศจีน
แนวเพลง: แมนโดป็อป
อาชีพ: พรีเซนเตอร์โฆษณา
ช่วงปี: 2007-ปัจจุบัน (ร้องเพลง)

สมาชิก: เว่ย เว่ย   ฮวง อี้ซิน

เว็บไซต์: y.sina.com.cn
แบ็กดอร์มบอยส์ (อังกฤษ: Back Dorm Boys; จีนตัวย่อ: 后舍男生; จีนตัวเต็ม: 後舍男生; พินอิน: Hòushè Nánshēng) หมายถึงคู่ดูโอชาวจีนที่โด่งดังจากการลิปซิงค์วิดีโอเพลงโดยแบ็คสตรีท บอยส์ และกลุ่มศิลปินป็อปอื่น ชื่อของพวกเขาอาจปรากฏในนาม "Back Dormitory Boys", "Chinese Backstreet Boys", "Dormitory Boys", และ "Two Chinese Boys"
เริ่มจากประมาณปี 2005 เว่ย เว่ย และ ฮวง อี้ซิน นักศึกษาเอกช่างประติมากรรมจากสถาบันศิลปะกวางโจวทางใต้ของจีน  เกิดว่า ไม่มีอะไรทำในหอพักแคบๆ ที่อยู่กัน 4 คน จึงคิดหาอะไรสนุก ๆ ทำเล่น และเคยเห็นคลิปพวกลิปซิงค์สั้นๆ ทางอินเทอร์เน็ต จึงคิดทำบ้าง แบบร้องจบเพลง โดยได้ลิปซิงค์เพลงแรกคือเพลง "As Long As You Love Me" คือแบ็คสตรีท บอยส์ จากนั้นจึงตามมาด้วย "I Want It That Way" โดยได้โหลดขึ้นเซิร์ฟเวอร์จของสถาบันศิลปะให้เพื่อน ๆ ดูกันเล่น
เมื่อเพลงเริ่ม เว่ย เว่ย และ ฮวง อี้ซิน จะออกลีลาทำปากลิปซิงค์ โดยมีเพื่อนคนที่สามคือ เสี่ยวจิง หันหลังให้กล้อง เล่นเกมเคาเตอร์สไตรค์ประกอบอยู่หลักฉากแบบไม่ได้ตั้งใจ เสี่ยวจิงเพื่อนร่วมห้องจะหันหลังให้กล้องตลอดเวลาเกือบทุกวิดีโอที่เผยแพร่ไป
ปรากฏว่าเพื่อน ๆ ร่วมสถาบันเห็นและชอบกันมาก เลยบอกต่อ โพสต์ต่อกันไปเรื่อย ส่งต่อให้เพื่อนดู และกระจายระบาดต่อไปเรื่อยๆ จนคลิปวิดีโอชุดนี้ถูกโพสต์ขึ้นเน็ตตามเว็บต่างๆ ที่เปิดบริการโฮสต์ภาพ วิดีโอ รวมทั้ง ยูทูบ สิ่งที่ตามมาคือ กลายเป็นคนดังหลังจากการเผยแพร่
ทั้งสองหนุ่มเว่ย เว่ย และ ฮวง อี้ซิน ได้รับงานเป็นพรีเซ็นเตอร์โฆษณาโทรศัพท์มือถือให้กับบริษัทโมโตโรลา ไชน่า และเป็นเจ้าภาพจัดกิจกรรมประกวดลิปซิงค์ คอนเทสต์ในจีน ตามมาด้วยโฆษณาเป๊ปซี่ รับงานเป็นพรีเซ็นเตอร์ให้เว็บ sina.com นอกจากนั้นยังตระเวนโชว์ตัวตามที่ต่างๆ ทั่วจีนและในต่างประเทศแล้ว ทั้งคู่ยังได้เริ่มตั้งสตูดิโอของตนเองขึ้นที่ปักกิ่ง เซ็นสัญญากับเอเยนซี่วงการบันเทิงอีกห้าปี และ เตรียมออกอัลบั้มแรกของตัวเอง
แหล่งข้อมูลอื่น

后舍男生的BLOG บล็อกอย่างเป็นทางการของ แบ็กดอร์มบอยส์
Sina BDB site เว็บไซต์อย่างเป็นทางการของแบ็กดอร์มบอยส์ ภาษาจีน
คลิปเพลง I Want It That Way บนเว็บไซต์ youtube.com
แบ็กสเปเซอร์

แบ็กสเปเซอร์ (อังกฤษ: Backspacer) เป็นผลงานสตูดิโออัลบั้มชุดที่ 9 ของวงอัลเทอร์เนทีฟร็อกอเมริกัน เพิร์ลแจม ออกขายเมื่อ 20 กันยายน ค.ศ. 2009 เพิร์ลแจมเริ่มทำงานอัลบั้มชุดนี้หลังจากออกอัลบั้มชุดก่อน Pearl Jam (2006) ช่วงต้นปี 2008 โดยในปี 2009 ทางวงเริ่มทำทนองและเดโม่ที่เขียนขึ้นระหว่างปี 2008 ดนตรีของอัลบั้มชุดนี้ได้รับอิทธิพลเพลงป็อปและนิวเวฟ อัลบั้มชุดนี้ออกภายใต้สังกัดมังกีย์เรนช์ ซึ่งเป็นสังกัดของวงเอง (ในสหรัฐอเมริกา) และภายใต้สังกัดยูนิเวอร์แซลกรุป ออกขายระดับนานาชาติ
แบล็กมิธ: อู้คง

| แบล็กมิธ: อู้คง |
| --- | --- |

ผู้พัฒนา: เกมไซแอนซ์
ผู้จัดจำหน่าย: เกมไซแอนซ์
อำนวยการผลิต: เฝิง จี้
ออกแบบ: เจียง ไป่ฉุน
โปรแกรมเมอร์: จ้าว เหวินหย่ง
ศิลปิน: หยาง ฉี
แต่งเพลง: 8082 Audio
เอนจิน: อันเรียลเอ็นจิน 5
เครื่องเล่น: เพลย์สเตชัน 5 วินโดวส์ เอกซ์บอกซ์ซีรีส์เอกซ์และซีรีส์เอส
วางจำหน่าย: เพลย์สเตชัน 5, วินโดวส์ 20 สิงหาคม 2024 เอกซ์บอกซ์ซีรีส์เอกซ์และซีรีส์เอส รอการประกาศ
แนว: เล่นตามบทบาท
รูปแบบ: เล่นคนเดียว
แบล็กมิธ: อู้คง เป็นเกมแอ็กชันผจญภัยปี 2024 ที่พัฒนาและจัดจำหน่ายโดยบริษัทเกมไซแอนซ์ ตัวเกมได้รับแรงบันดาลใจมาจากวรรณกรรมจีนคลาสสิกเรื่องไซอิ๋ว โดยมีตัวละครหลักเป็นลิงเผือกที่ได้รับแรงบันดาลใจมาจากตัวละครซุน หงอคง ตัวเอกในวรรณกรรม
แบล็กมิธ: อู้คง เปิดตัวครั้งแรกบนเพลย์สเตชัน 5 และวินโดวส์ เมื่อวันที่ 20 สิงหาคม 2024 โดยมีแผนจะวางจำหน่ายบนเอกซ์บอกซ์ซีรีส์เอกซ์และซีรีส์เอส ในอนาคต เกมได้รับคำวิจารณ์ในแง่บวก และมียอดวางจำหน่ายเกิน 18 ล้านชุด ในเวลาสองสัปดาห์ เป็นหนึ่งในเกมที่มียอดขายเร็วที่สุดตลอดกาล
เกมเพลย์

แบล็กมิธ: อู้คง เป็นเกมแอ็กชันแนวเล่นตามบทบาท ผสมกับโซลส์ไลก์ เป็นเกมสำหรับเล่นคนเดียว ได้แรงบันดาลใจมาจากวรรณกรรมจีนโบราณเรื่อง 'ไซอิ๋ว'
ผู้เล่นจะรับบทเป็น "ผู้ถูกเลือก" ลิงตัวเอกที่ได้รับแรงบันดาลใจมาจากซุนหงอคง ตัวเอกในวรรณกรรมดังกล่าว อาวุธหลักของตัวเอกในเกมคือกระบองวิเศษ ซึ่งมีต้นแบบมาจากกระบองวิเศษที่สามารถยืดได้หดได้ตามใจในวรรณกรรมนั้น
เรื่องย่อ

แบล็กมิธ: อู้คง แบ่งเรื่องราวออกเป็น 6 บท และมีฉากจบหลายแบบ เนื้อเรื่องเกี่ยวกับตัวเอกที่ตามหาธาตุของซุนหงอคงที่สาบสูญหลังพ่ายแพ้เอ้อร์หลัง เสิน และถูกผนึกไว้ในก้อนหินบนเขาฮัวกั่วซาน เกมมีภูมิทัศน์ที่อ้างอิงจากโลกจริง สถานที่หลายแห่งได้แรงบันดาลใจมาจากสิ่งก่อสร้างในมณฑลชานซี
การพัฒนา

แบล็กมิธ: อู้คง เป็นเกมที่พัฒนาและจัดจำหน่ายโดยเกมไซแอนซ์
เฝิง จี้ โปรดิวเซอร์ของเกมได้แสดงความหวังว่าเกมแบล็กมิธ: อู้คง จะเป็นภาคแรกในจักรวาลแบล็กมิธที่ได้วางแผนไว้ ซึ่งจะนำเสนอเรื่องราวต่าง ๆ ในตำนานจีน
เชิงอรรถ

หอนกกระสาเป็นหนึ่งในสถานที่ซึ่งปรากฎในเกมนี้
แบเรียมออกไซด์

| --- | --- |


ชื่อ
ชื่ออื่น Neutral barium oxide (1:1) Barium protoxide Calcined baryta Baria
เลขทะเบียน
เลขทะเบียน CAS: 1304-28-5 Y
3D model (JSmol): รูปภาพแบบโต้ตอบ
เคมสไปเดอร์: 56180 Y
ECHA InfoCard: 100.013.753 
EC Number: 215-127-9
ผับเคม CID: 62392
RTECS number: CQ9800000
UNII: 77603K202B Y
UN number: 1884
CompTox Dashboard (EPA): DTXSID20893234 
 InChI InChI=1S/Ba.O YKey: QVQLCTNNEUAWMS-UHFFFAOYSA-N Y InChI=1/Ba.O/rBaO/c1-2Key: QVQLCTNNEUAWMS-FXUTYLCTAB 
 SMILES [Ba]=O 
คุณสมบัติ
สูตรเคมี: BaO
มวลโมเลกุล: 153.326 g/mol   
ลักษณะทางกายภาพ: ของแข็งสีขาว
ความหนาแน่น: 5.72 g/cm3, solid
จุดหลอมเหลว: 1,923 องศาเซลเซียส (3,493 องศาฟาเรนไฮต์; 2,196 เคลวิน)
จุดเดือด: ~ 2,000 องศาเซลเซียส (3,630 องศาฟาเรนไฮต์; 2,270 เคลวิน)
ละลายในน้ำ: 3.48 g/100 mL (20 °C) 90.8 g/100 mL (100 °C) ทำปฏิกิริยาให้เกิด Ba(OH)2
ความสามารถละลายได้: ละลายได้ในเอทานอลเจือจางกรดและด่างแร่; ไม่ละลายในแอซีโทนและแอมโมเนียเหลว
Magnetic susceptibility (χ): -29.1·10−6 cm3/mol
โครงสร้าง
โครงสร้างผลึก: cubic, cF8
Space group: Fm3m, No. 225
Coordination geometry: แปดด้าน
อุณหเคมี
ความจุความร้อน (C) : 47.7 J/K mol
Std molarentropy (S⦵298) : 70 J·mol−1·K−1
Std enthalpy offormation (ΔfH⦵298) : −582 kJ·mol−1
ความอันตราย
GHS labelling:
Pictograms: 
Signal word: อันตราย
Hazard statements: H301, H302, H314, H315, H332, H412
Precautionary statements: P210, P220, P221, P260, P261, P264, P270, P271, P273, P280, P283, P301+P310, P301+P312, P301+P330+P331, P302+P352, P303+P361+P353, P304+P312, P304+P340, P305+P351+P338, P306+P360, P310, P312, P321, P330, P332+P313, P362, P363, P370+P378, P371+P380+P375, P405, P501
NFPA 704 (fire diamond):   3 0 0
จุดวาบไฟ: ไม่ติดไฟ
สารประกอบอื่นที่เกี่ยวข้องกัน
แอนไอออนอื่น ๆ: แบเรียมไฮดรอกไซด์ แบเรียมเพอร์ออกไซด์
แคทไอออนอื่น ๆ: เบริลเลียมออกไซด์ แมกนีเซียมออกไซด์ แคลเซียมออกไซด์ สตรอนเชียมออกไซด์
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
แบเรียมออกไซด์ (อังกฤษ: Barium oxide ,BaO) เป็นสารประกอบดูดความชื้นสีขาวที่เกิดขึ้น โดยการเผาไหม้ของแบเรียม ในออกซิเจน ถึงแม้ว่ามันจะเกิดขึ้นมักจะผ่านการสลายตัวของเกลือแบเรียมอื่น ๆ
มันทำปฏิกิริยากับน้ำในรูปแบบ แบเรียมไฮดรอกไซค์
แหล่งข้อมูลอื่น

International Chemical Safety Card 0778
แบเรียม

แบเรียม (อังกฤษ: Barium) คือธาตุที่มีหมายเลขอะตอม 56 และสัญลักษณ์คือ Ba แบเรียมเป็นธาตุโลหะแอลคาไลน์เอิร์ทมีลักษณะเป็นสีเงินอ่อนนุ่มหลอมเหลวที่อุณหภูมิสูงมาก อ๊อกไซด์ของมันเรียกแบริตา (baryta) ตามธรรมชาติพบในแร่แบไรต์ไม่พบในสภาพบริสุทธิ์เพราะไวต่อปฏิกิริยาเคมีกับอากาศ
ประโยชน์

สารประกอบของแบเรียมใช้ทำสี
แบเรียมซัลเฟตใช้ในการถ่ายภาพทางการแพทย์ เรียกว่า แป้งแบเรียม
แบล็กอายด์พีส์

| เดอะแบล็กอายด์พีส์ |
| --- | --- |
แบล็กอายด์พีส์แสดงที่ O2 Apollo Manchester ในปี ค.ศ. 2018 (จากซ้ายไปขวา: แอพเพิล.ดี.แอป, เจ เรย์ โซล, ทาบู และวิล.ไอ.แอม)
ข้อมูลพื้นฐาน
รู้จักในชื่อ: แบล็กอายด์พ็อดส์ (1995) แบล็กอายด์พีส์ (1995–2000)
ที่เกิด: ลอสแอนเจลิส รัฐแคลิฟอร์เนีย สหรัฐอเมริกา
แนวเพลง:  ป็อป  แดนซ์ป็อป  อีดีเอ็ม  ฮิปฮอป 
ช่วงปี:  1995–2011  2015–ปัจจุบัน 
ค่ายเพลง:  อินเตอร์สโคป  วิล.ไอ.แอม  เอแอนด์เอ็ม 

สมาชิก:  วิล.ไอ.แอม  แอพเพิล.ดี.แอป  ทาบู  เจ เรย์ โซล 
อดีตสมาชิก:  เฟอร์กี้  ดันเต ซานติเอโก  คิม ฮิลล์  เซียร์รา สวอน 

เว็บไซต์: blackeyedpeas.com
เดอะแบล็กอายด์พีส์ (อังกฤษ: The Black Eyed Peas) เป็นวงดนตรีฮิปฮอปจากอเมริกา มีเพลงดังอย่าง Where Is The Love?, My Hump เป็นต้น
ประวัติ

ปี 1989 วิลเลียม อดัมส์ หรือ วิล.ไอ.แอม (William Adams / will.i.am) และอัลเลน พิเนดา หรือ แอพเพิล.ดี.แอป (Allen Pineda / apl.de.ap) รู้จักกันและเริ่มร้องเพลงแร็ปออกโชว์ด้วยกันในลอสแอนเจลิส ทั้งคู่เซ็นสัญญากับค่ายรูธเลส (Ruthless Records) ที่บริหารงานโดยอีซี-อี (Eazy-E) โดยใช้ชื่อวงว่า แอทบัน คลานน์ (Atban Klann) แต่อัลบั้มแรกของพวกเขาไม่ได้ออก เพราะทางค่ายเพลงไม่คิดว่าการสื่อความหมายในแนวบวกของเพลงในอัลบั้มนี้จะได้รับความนิยม
ปี 1995 Eazy-E เสียชีวิตด้วยโรคเอดส์ วง Atban Klann ก็กลับมาทำงานร่วมกันอีกครั้งภายใต้ชื่อวงแบล็กอายด์พีส์ (Black Eyed Peas) โดย will.i.am ได้ให้เหตุผลบนปกของอัลบั้ม มังกีบิสซิเนส (Monkey Business) ถึงการตั้งชื่อวงนี้ว่า "เป็นอาหารสำหรับจิตใจ" พวกเขาพาไฮเม โกเมซ หรือ ทาบู (Jaime Gomez / Taboo) เข้ามาเป็นสมาชิกคนที่สามและมีคิม ฮิลล์ (Kim Hill) เป็นนักร้องแบ็คอัพให้ แบล็กอายด์พีส์ไม่เหมือนกับวงฮิปฮอปทั่ว ๆ ไป เพราะพวกเขาเลือกที่จะแสดงสดและใช้เครื่องดนตรี รวมทั้งสไตล์การแต่งตัวก็ต่างจากศิลปินแร็ปแก็งสเตอร์อื่น ๆ ในแถบลอสแอนเจลิสในสมัยนั้น
ในช่วงกลางทศวรรษที่ 90 พวกเขาแสดงในคลับย่านลอสแอนเจลิสและมีแขกรับเชิญเช่น ชาลี 2น่า (Chali 2na) และจูราสสิค 5 (Jurassic 5) หลังจากเซ็นสัญญากับค่ายอินเตอร์สโคป (Interscope Records) และออกอัลบั้มแรกชื่อ บีไฮด์เดอะฟรอนต์ (Behind the Front) ในปี 1998 ทางวงก็ได้รับการต้อนรับอย่างดี เพลงฮิตได้แก่ Joints and Jam ซึ่งได้ประกอบภาพยนตร์เรื่อง Bulworth ด้วย ส่วนอัลบั้มที่สองออกในปี 2000 ชื่อ บริดจิงเดอะแก็ป (Bridging the Gap) มีเพลงฮิตอย่าง Request + Line ที่ได้เมซี่ เกรย์ (Macy Gray) มาร่วมร้อง
แบล็กอายด์พีส์ประสบความสำเร็จสูงสุด ในปี 2003 กับอัลบั้มที่สาม เอเลฟังก์ (Elephunk) ด้วยสถิติยอดจำหน่ายสูงกว่า 2 ล้านแผ่นทั่วโลก มีเพลงฮิตคือ Where is the Love?, Hey Mama, Let’s Get Retarded และ Shut Up ต่อมาดันเต ซานติเอโก อดีตสมาชิกวงแนะนำสเตซี แอน เฟอร์กูสัน หรือ เฟอร์กี้ (Stacy Ann "Fergie" Ferguson / Fergie) เข้ามาเป็นนักร้องหญิงในวง ในปี 2005 แบล็กอายด์พีส์ออกอัลบั้มที่สี่ชื่อ มังกีบิสซิเนส (Monkey Business) มีเพลงฮิตอย่าง My Humps, Feel It และ Disco Club
ในปี 2006 แบล็กอายด์พีส์ได้ร้องเพลงให้กับงานฟุตบอลโลก 2006 ซึ่งทำร่วมกับไบรอัน อีโน โปรดิวเซอร์ชาวอังกฤษ ซึ่งเคยโปรดิวซ์เพลงให้วง U2 และเดวิด โบอี ต่อมาทางวงได้ออกอีพีรวมเพลงมิกซ์ชื่อ Renegotiations: the Remixes เมื่อวันที่ 21 มีนาคม 2006 โดยเป็นการนำเพลงส่วนใหญ่ในอัลบั้ม มังกีบิสซิเนส มาเรียบเรียงใหม่
วงแบล็กอายด์พีส์ได้ก่อตั้งมูลนิธิ The Pea Pod Foundation เพื่อช่วยเหลือเด็ก ๆ ทั่วโลก ซึ่งมูลนิธินี้ดำเนินงานผ่าน The Entertainment Industry Foundation โดยเมื่อวันที่ 6 กุมภาพันธ์ 2006 มีการจัดคอนเสิร์ตขึ้นในฮอลลีวูด รัฐแคลิฟอร์เนีย เพื่อหารายได้ให้กับมูลนิธิ ซึ่งแบล็กอายด์พีส์ก็ได้ขึ้นแสดงร่วมกับ เซร์ชีอู เมงจิส, เจสซิกา ซิมป์สันและดาราอื่น ๆ อีกมากมาย
ปี 2009 แบล็กอายด์พีส์ออกอัลบั้มที่ห้า ดิอี.เอ็น.ดี. (The E.N.D.) ซึ่งมีลักษณะเป็นดนตรีอิเล็กทรอนิกส์มากขึ้น อัลบั้มนี้มีซิงเกิลนำอย่าง Boom Boom Pow, I Gotta Feeling และ Meet Me Halfway ปีต่อมาวงออกอัลบั้มที่หก เดอะบิกินนิง (The Beginning) ในปี ค.ศ. 2018 แบล็กอายด์พีส์ออกอัลบั้มที่เจ็ด มาสเตอส์ออกเดอะซัน วอลุม 1 (Masters of the Sun Vol. 1) โดยมีเจ เรย์ โซลทำหน้าที่ร้องนำแทนเฟอร์กี้ที่ออกจากวง ต่อมาแบล็กอายด์พีส์ออกอัลบั้มที่แปด ทรานสเลชัน (Translation) ในปี ค.ศ. 2020
สมาชิก

วิลเลียม เจมส์ อดัมส์ จูเนียร์ หรือรู้จักในชื่อ วิล.ไอ.แอม
อัลเลน พิเนดา ลินโด หรือรู้จักในชื่อ แอพเพิล.ดี.แอป
ไฮเม ลูอิส โกเมซ หรือรู้จักในชื่อ ทาบู
เจสซิกา เรย์โนโซ หรือรู้จักในชื่อ เจ เรย์ โซล
ผลงานอัลบั้ม

Behind the Front (1998)
Bridging the Gap (2000)
Elephunk (2003)
Monkey Business (2005)
The E.N.D. (2009)
The Beginning (2010)
Masters of the Sun Vol. 1 (2018)
Translation (2020)
Elevation (2022)
แหล่งข้อมูลอื่น

เว็บไซต์อย่างเป็นทางการ
มูลนิธิ The Pea Pod Foundation
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ศิลปิน:  รางวัลแกรมมี  มิวสิกเบรนซ์ 
อื่น ๆ:  IdRef
แบ็กแทร็ก

แบ็กแทร็ก  (อังกฤษ: BackTrack) เป็นระบบปฏิบัติการจำพวกการแจกจ่ายลินุกซ์ในรูปของแผ่นติดตั้ง ซึ่งสนับสนุนการใช้งานด้านนิติวิทยาศาสตร์โปรแกรมที่ใช้ในการศึกษา และเป็น Open Source ของ Linux	หรือ Penetration Testing Distribution ของทาง Linux เว็บไซต์หลักคือ backtrack-linux.org สามารถติดตามการอัปเดตและดาวน์โหลดตัวล่าสุดได้ จะมีการอัปเดตเพียงปีละครั้งเท่านั้นหรือการทดสอบการโจมตีระบบและเป็นที่นิยมมากในหมู่นิสิตนักศึกษาเพื่อใช้ในการศึกษาภาควิชาเกี่ยวกับการโจมตีฐานข้อมูล
ปัจจุบันสามารถใช้ลินุกซ์ดิสทริบิวชันที่ชื่อ คาลีลินุกซ์ แทนแบ็กแทร็กได้
แบล็กวิโดว์ (เพลง)

"แบล็กวิโดว์" (อังกฤษ: Black Widow) เป็นเพลงของนักร้อง นักแร็ปเปอร์ชาวออสเตรเลีย อิกกี อะเซเลีย จากสตูดิโออัลบั้ม The New Classic (2014) ร้องร่วมกับนักร้องรับเชิญคือ Rita Ora ซิงเกิลนี้ติดชาร์ตอันดับที่ 3 ของบิลบอร์ดฮอต 100 และทำให้กลายเป็นซิงเกิลที่ 3 ในท็อปเท็นของอะเซเลียตามหลัง "Fancy" และ"Problem"
รายการเพลง

US Remixes EP
"Black Widow" (featuring Rita Ora) [Vice Remix] — 3:39
"Black Widow" (featuring Rita Ora) [Justin Prime Remix] — 5:41
"Black Widow" (featuring Rita Ora) [Justin Prime Radio Edit] — 3:24
"Black Widow" (featuring Rita Ora) [Justin Prime Instrumental] — 5:41
"Black Widow" (featuring Rita Ora) [Oliver Twizt Remix] — 5:07
"Black Widow" (featuring Rita Ora) [Oliver Twizt Remix Radio Edit] — 3:22
"Black Widow" (featuring Rita Ora) [Dank Remix] — 4:24
"Black Widow" (featuring Rita Ora) [Dem Slackers Remix] — 5:31
"Black Widow" (featuring Rita Ora) [Dem Slackers Remix Radio Edit] — 3:17
"Black Widow" (featuring Rita Ora) [Bordertown Remix] — 4:35
UK Remixes EP
"Black Widow" (featuring Rita Ora) [Tiga Remix] — 5:12
"Black Widow" (featuring Rita Ora) [Darq E Freaker Remix] — 3:31
"Black Widow" (featuring Rita Ora) [Mtrnica & Malachi Remix] — 3:31
"Black Widow" (featuring Rita Ora) [DJ Turkish Remix] — 3:07
"Black Widow" (featuring Rita Ora) [86 Remix] — 4:29
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Platinum | 70,000^ |
| Canada (Music Canada) | 2× Platinum | 20,000^ |
| Denmark (IFPI Danmark) | Platinum | 60,000^ |
| Germany (BVMI) | Gold | 200,000‡ |
| Italy (FIMI) | Platinum | 50,000‡ |
| New Zealand (RMNZ) | Gold | 7,500* |
| Spain (PROMUSICAE) | Gold | 20,000* |
| Sweden (GLF) | 2× Platinum | 80,000‡ |
| United Kingdom (BPI) | Platinum | 600,000‡ |
| United States (RIAA) | 4× Platinum | 4,000,000‡ |
สตรีมมิง
| Denmark (IFPI Danmark) | Platinum | 30,000^ |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ดูเพิ่ม

รายชื่อซิงเกิลท็อป 10 ในบิลบอร์ด 100 ในปี พ.ศ. 2557
รายชื่อซิงเกิลเพลงอาร์แอนด์บี/ฮิปฮอป อันดับที่ 1 ในปี พ.ศ. 2557 (สหรัฐอเมริกา)
รายชื่อซิงเกิลเพลงแดนซ์อันดับที่ 1 ในปี พ.ศ. 2557 (สหรัฐอเมริกา)
แหล่งข้อมูลอื่น

"Black Widow" music video ที่ยูทูบ
เนื้อเพลงเต็มของเพลงนี้ ที่เมโทรลิริกส์
แบรนดอน โอนีล

| ข้อมูลส่วนตัว |
| --- | --- | --- | --- |
ชื่อเต็ม:  แบรนดอน โอนีล
วันเกิด:   (1994-04-12) 12 เมษายน ค.ศ. 1994 (30 ปี)
สถานที่เกิด:  เพิร์ท เวสเทิร์นออสเตรเลีย
ส่วนสูง:  1.79 m (5 ft 10 1⁄2 in)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  นิวคาสเซิลเจตส์
หมายเลข:  6
สโมสรเยาวชน
:  ECU Joondalup
2011–2012:  เพิร์ทกลอรี
2011:  WA NTC
สโมสรอาชีพ*
| ปี |  ทีม |  ลงเล่น |  (ประตู) |
| 2009–2011 |  ECU Joondalup |  29 |  (0) |
| 2012–2015 |  เพิร์ทกลอรี |  17 |  (0) |
| 2014–2015 |  เพิร์ทกลอรี (เยาวชน) |  5 |  (1) |
| 2015–2020 |  ซิดนีย์ |  111 |  (8) |
| 2020 |  โปฮังสตีลเลอส์ |  13 |  (0) |
| 2020–2021 |  บุรีรัมย์ ยูไนเต็ด |  10 |  (0) |
| 2021–2022 |  เพิร์ทกลอรี |  10 |  (1) |
| 2022– |  นิวคาสเซิลเจตส์ |  26 |  (1) |
ทีมชาติ‡
| 2016–2018 |  ออสเตรเลีย อายุไม่เกิน 23 ปี |  2 |  (0) |
| 2019– |  ออสเตรเลีย |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 6 มกราคม 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 7 มิถุนายน 2019
แบรนดอน โอนีล (อังกฤษ: Brandon O'Neill; เกิดวันที่ 12 เมษายน ค.ศ. 1994) เป็นนักฟุตบอลชาวออสเตรเลียที่เล่นในตำแหน่งกองกลางตัวรับให้กับนิวคาสเซิลเจตส์ ในเอลีก
สโมสรอาชีพ > เพิร์ทกลอรี

โอนีลเกิดที่เพิร์ทในรัฐเวสเทิร์นออสเตรเลีย เขาเซ็นสัญญาเยาวชนกับสโมสรเพิร์ทกลอรีในเอลีกเมื่อ ค.ศ. 2010 และเซ็นสัญญาใหม่ใน ค.ศ. 2011 เขาลงเล่นระดับอาชีพครั้งแรกในการแข่งขันเอลีก ฤดูกาล 2011–12 เมื่อวันที่ 18 มีนาคม ค.ศ. 2012 ที่พบกับโกลด์โคสต์ยูไนเต็ดที่สนามกีฬาโรบีนา
วันที่ 3 พฤษภาคม ค.ศ. 2012 มีรายงานว่าเขาเซ็นสัญญาสองปีกับเพิร์ทกลอรี
สโมสรอาชีพ > ซิดนีย์

วันที่ 25 พฤษภาคม ค.ศ. 2015 โอนีลเซ็นสัญญาสองปีกับซิดนีย์
โอนีลทำประตูแรกในเอลีกในซิดนีย์ดาร์บีเมื่อวันที่ 8 ตุลาคม ค.ศ. 2016 ด้วยการปั่นฟรีคิกจากนอกกรอบเขตโทษข้ามกำแพงเสียบสามเหลี่ยมขวาเข้าประตูได้ ต่อมาเขาทำประตูที่สองของฤดูกาล ด้วยการยิงฟรีคิกเช่นกัน ในนัดที่พบกับเมลเบิร์นซิตีเมื่อวันที่ 24 กุมภาพันธ์ ค.ศ. 2017
ผลงานอันยอดเยี่ยมทำให้เขากลายเป็นผู้เล่นตัวหลักของสโมสร ซิดนีย์ประกาศขยายสัญญาโอนีลไปอีกสองปีเมื่อวันที่ 13 ธันวาคม ค.ศ. 2016
วันที่ 26 มีนาคม ค.ศ. 2017 โอนีลทำประตูที่สามให้กับซิดนีย์ในนัดเยือนเพิร์ทกลอรี ด้วยการยิงจากนอกกรอบเขตโทษ ช่วยให้ต้นสังกัดบุกเอาชนะ 3–0 รั้งพื้นที่พรีเมียร์ได้สำเร็จ
สโมสรอาชีพ > โปฮังสตีลเลอส์

วันที่ 13 มกราคม ค.ศ. 2020 มีการรายงานว่าโปฮังสตีลเลอส์ ในเคลีก 1 บรรลุข้อตกลงในการคว้าตัวโอนีลจากซิดนีย์ ด้วยค่าตัวโดยประมาณ 250,000 ถึง 300,000 ดอลลาร์ออสเตรเลีย และเซ็นสัญญา 2 ปี
สโมสรอาชีพ > บุรีรัมย์ ยูไนเต็ด

วันที่ 3 ธันวาคม ค.ศ. 2020 โอนีลเซ็นสัญญากับบุรีรัมย์ ยูไนเต็ด ในไทยลีก ต่อมาในวันที่ 26 ธันวาคม เขาลงเล่นนัดแรกให้กับสโมสร ช่วยให้บุรีรัมย์บุกเอาชนะชลบุรีที่ชลบุรีสเตเดียม 2–0
ทีมชาติ

เขาลงเล่นให้กับทีมชาติออสเตรเลียครั้งแรกเมื่อวันที่ 7 มิถุนายน ค.ศ. 2019 ในฐานะตัวจริงในนัดที่พบกับเกาหลีใต้
สถิติอาชีพ

| สโมสร | สโมสร> ฤดูกาล | สโมสร> ระดับ | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | แชมเปียนส์ลีก> ลงเล่น | แชมเปียนส์ลีก> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- |
| เพิร์ทกลอรี | 2011–12 | เอลีก | 3 | 0 | 0 | 0 | 0 | 0 | 3 | 0 |
| เพิร์ทกลอรี | 2012–13 | เอลีก | 3 | 0 | 0 | 0 | 0 | 0 | 3 | 0 |
| เพิร์ทกลอรี | 2013–14 | เอลีก | 8 | 0 | 0 | 0 | 0 | 0 | 8 | 0 |
| เพิร์ทกลอรี | 2014–15 | เอลีก | 3 | 0 | 0 | 0 | 0 | 0 | 3 | 0 |
| รวม | รวม | รวม | 17 | 0 | 0 | 0 | 0 | 0 | 17 | 0 |
| ซิดนีย์ | 2015–16 | เอลีก | 21 | 0 | 0 | 0 | 7 | 1 | 28 | 1 |
| ซิดนีย์ | 2016–17 | เอลีก | 27 | 3 | 0 | 0 | 0 | 0 | 27 | 3 |
| ซิดนีย์ | 2017–18 | เอลีก | 27 | 2 | 2 | 0 | 5 | 0 | 34 | 2 |
| ซิดนีย์ | 2018–19 | เอลีก | 29 | 2 | 5 | 0 | 5 | 1 | 39 | 3 |
| ซิดนีย์ | 2019–20 | เอลีก | 7 | 1 | 1 | 0 | 0 | 0 | 8 | 1 |
| รวม | รวม | รวม | 111 | 8 | 8 | 0 | 17 | 2 | 136 | 10 |
| โปฮังสตีลเลอส์ | 2020 | เคลีก 1 | 6 | 0 | 0 | 0 | 0 | 0 | 6 | 0 |
| บุรีรัมย์ ยูไนเต็ด | 2020–21 | ไทยลีก | 10 | 0 | 3 | 0 | — | — | 13 | 0 |
เกียรติประวัติ

ซิดนีย์
เอลีก พรีเมียร์ชิป: 2016–17, 2017–18
เอลีก แชมเปียนชิป: 2017, 2019
เอฟเอฟเอคัพ: 2017
รางวัลส่วนตัว
ทีมยอดเยี่ยมแห่งฤดูกาลของเอลีกโดยพีเอฟเอ: 2018–19
แหล่งข้อมูลอื่น

แบรนดอน โอนีล ที่ National-Football-Teams.com
ข้อมูลของ แบรนดอน โอนีล ที่ ซ็อกเกอร์เวย์
แบล็ค ไอวอรี่ คอฟฟี่

Black Ivory
Black Ivory
แบล็ค ไอโวรี่ คอฟฟี่ (อังกฤษ: Black Ivory Coffee) เป็นกาแฟขี้ช้างที่ผลิตกาแฟทางภาคเหนือของประเทศไทยโดยบริษัทแบล็ค ไอวอรี่ คอฟฟี่จากเม็ดกาแฟอราบิก้าที่ช้างกินเข้าไปและเก็บมาจากขี้ช้าง รสชาติของกาแฟแบล็ค ไอวอรี่ คอฟฟี่ได้รับอิทธิพลจากเอ็นไซม์ในกระบวนการย่อยของช้าง ที่ย่อยโปรตีนของกาแฟ รสขมของกาแฟมาจากโปรตีนเป็นหลัก การย่อยโปรตีนนี้ส่งผลให้กาแฟมีความขมน้อยลง เมล็ดกาแฟถูกย่อยระหว่าง 15 ถึง 70 ชั่วโมง และถูกเปลี่ยนแปลงจากหลายส่วนประกอบในกระเพาะช้างจึงได้เมล็ดกาแฟที่มีรสชาติและกลิ่นที่เป็นเอกลักษณ์ ช้างเป็นสัตว์กินพืชต่างจากชะมดที่กินทั้งพืชและสัตว์ กระเพาะของช้างใช้กระบวนการหมักเพื่อย่อยเซลลูโลส
การวางขาย

กาแฟขี้ช้างเป็นหนึ่งในกาแฟที่แพงที่สุดในโลกมีราคาขายประมาณ 1,100 ดอลลาร์สหรัฐต่อกิโล รสชาติกาแฟถูกอธิบายไว้ว่ามีความนุ่มนวลไม่มีความขม ต่างจากกาแฟทั่วไป ปริมาณที่ผลิตได้มีจำนวนน้อยมีวางขายเพียวโรงแรมหรูไม่กี่ที่ ราคาอยู่ที่ 50 ดอลลาร์สหรัฐต่อแก้ว ปริมาณของกาแฟที่ได้นั้นจะถึงอยู่กับปริมาณผลกาแฟ ความอยากอาหารของช้าง จำนวนเมล็ดที่เสียหาญจากการเขี้ยว ความสามารถของควาญช้างและภรรยาที่จะเก็บเมล็ดกาแฟ ราคาของกาแฟขี้ช้างสูงเนื่องจากต้องใช้หปริมาณผลกาแฟมากเพื่อผลิต ผลกาแฟ 33 กิโลกรัมจะสามารถผลิตกาแฟชี้ช้างได้เพียง 2 กิโลกรัมเท่านั้น กาแฟส่วนใหญ่สูญหายจากการเคี้ยวหรือถ่ายในพุ่มไม้
มูลนิธิช้างเอเชียสามเหลี่ยมทองคำ

กาแฟขี้ช้างผลิตโดยบริษัทแบล็ค ไอวอรี่ คอฟฟี่ที่มูลนิธิช้างเอเชียสามเหลี่ยมทองคำในเชียงแสน มูลนิธิช่วยเหลือและดูแลช้าง  มีช้างประมาณ 20 เชือก 8%ของยอดขายถูกบริจาคเข้ามูลนิธิเพื่อเพื่อเงินทุนช่วยดูแลสุขภาพช้าง การบริโภคผลกาแฟไม่มีผลเสียต่อช้างและคาเฟอีนไม่ได้ถูกดูดซึ่มจาผลกาแฟที่ช้างกิน
ดูเพิ่ม

กาแฟขี้ชะมด